McDonnell Douglas F/A-18 Hornet

McDonnell Douglas F/A-18 Hornet – amerikiečių universalusis atakos lėktuvas, gamintas 1978-2000 metais. Šiuo metu – pagrindinis JAV karinio jūrų laivyno kovos lėktuvas. Taip pat naudojamas keliose Europos ir Azijos šalyse. Buvo panaudotas JAV vadovaujamose ir NATO karinėse operacijose Libijoje, Irake, Jugoslavijoje.

Orlaivis pradėtas kurti 1973 m. kaip pigesnė alternatyva bombonešiui Grumman F-14 Tomcat.Jenkins, p. 19-21 Konkurse JAV karinės oro pajėgos pasirinko įmonės "General Dynamics" siūlytą modelį, vėliau tapusį F-16, o karinės jūrų pajėgos - "McDonnell Douglas" pasiūlymą "McDonnell Douglas Model 267", vėliau tapusį F/A-18.

Orlaivis gamintas 1974-2000 m. Pirmasis modelis išbandytas 1978 m. Lėktuvas pritaikytas tūpimui ant lėktuvnešių. Planeris apskaičiuotas 6000 skrydžio valandų.Jenkins 2000, pp. 22–26.Munoz, Carlo. "Navy, Marines Eye JSF Dough to Keep F-18s Flying." 1985 m. jo skrydžiai buvo laikinai nutraukti dėl išryškėjusių konstrukcinių defektų. Pradinis JAV karinio jūrų laivyno užsakymas numatė įsigyti iki 700 šių lėktuvų. 

Daugelyje šaltinių orlaivis įvardijamas F-18, tačiau 1982 m. šis žymėjimas buvo panaikintas. Teisingas orlaivio žymėjimas JAV kariuomenėje po 1982 m., remiantis oficialiu JAV gynybos departamento orlaivių pavadinimų sąrašu, patvirtinu 2004 m. gegužės 12 d. (DoD 4120.15-L),Model Designation of Military Aerospace Vehicles  yra FA-18 (angl. Fighter Attack – naikintuvas-atakos (šturmo) lėktuvas (iš čia FA)). Tačiau rašymas be brūkšnio nėra labai dažnas reiškinys ir paprastai nenurodomas aviacijos žinynuose. Pavadinimą F-18 oficialiai naudoja tik Suomijos karinės oro pajėgos.Finnish Air Force honors Pax manager

 Modifikacijos 
 F/A-18A – pirmoji gamybos versija. Pagaminta 371 vnt.
 F/A-18B – dvivietė F/A-18A versija.
 F/A-18C – variantas su patobulinta avionika ir ginklais (gali gabenti UR AIM-120, AGM-65 raketas).
 F/A-18D – dvivietė F/A-18C versija.
 F/A-18E Super Hornet – tolesnė F/A-18C varianto tobulinimas.
 F/A-18F Super Hornet – tolesnė F/A-18D varianto tobulinimas.
 EA-18 Growler – dvivietis elektroninės kovos lėktuvas, sukurtas F / A-18F pagrindu

 Šalys eksploatuotojos 
miniatiūra|F/A-18 su skirtingu JAV  kamufliažu
Įvairiais laikais galimybę įsigyti F/A-18 svarstė Austrija, Vengrija, Lenkija, Singapūras, Filipinai, Čekija ir Čilė. 

Orlaivių partiją buvo užsakiusios ir Tailando karinės oro pajėgos, tačiau po 1997 m. Azijos finansų krizės šis užsakymas buvo atšauktas.

Australijos KOP F/A-18 naudojo 1985-2020 m., vietoje jų įsigijo 5 kartos naikintuvus Lockheed Martin F-35 Lightning II.

2025 m. F/A-18 naudojo šių karinės oro pajėgos:








 Kovinis panaudojimas 
miniatiūra|JAV KJL 103-osios naikintuvų eskadrilės "F/A-18F Super Hornet" lėktuvnešio "USS Dwight D. Eisenhower (CVN 69)" denyje, Arabijos jūra, 2006 m. gruodžio 6 d.
 Operacija Eldorado Kanjonas – Libija, 1986 m. balandžio mėn.
 Persijos įlankos karas – 1991 m. Kuveite.
 Operacija „Sąmoninga Jėga“ – Bosnijos serbų pozicijų bombardavimas, 1995 m. Jugoslavijoje.
 Operacija „Desert Fox“ – bombardavo Irake karinius taikinius, 1998 m.
 Karinė operacija Afganistane – nuo 2001 m.
 Irako karas – operacija nuversti Sadamo Huseino režimą, 2003–2010 m. Iki 2008 m. Buvo prarasta bent 5 vnt. F/A-18 A Trail of Pain From a Botched Attack in Iraq in 20032 Navy Fighter Jets Crash In Persian Gulf.
 Operacija „Odisėjos aušra“ – Muammar al-Gaddafi režimo karinių objektų bombardavimas, Libija, 2011 m.
 Sirijos pilietinis karas - smūgiai B. al Asado režimo kariuomenės ir Rusijos pajėgų pozicijoms, 2017-2018 m.
 Jemeno pilietinis karas - smūgiai hučių pajėgų pozicijoms, kova su hučių leidžiamais dronais, 2023, 2024 m.

 F/A-18C/D specifikacijos 
miniatiūra|JAV KJL F/A-18 transgarsiniame skrydyje

 Charakteristikos 
Įgula: 1 (F/A-18C) 2 (F/A-18D)
 Ilgis: 17,1 m
 Plotis: 12,3 m
 Aukštis: 4,7 m
 Sparnų plotas 38 m²
 Tuščias svoris: 10 433 kg
 Pilnas svoris: 16 769 kg
Varikliai: 2 turboreaktyviniai varikliai "General Electric F404-GE-402", išvystantys po 11 000 svarų (49 kN) traukos (sausu režimu), arba 17 750 svarų traukos (79.0 kN) su forsažu

 Eksploatacinės savybės 
 Didžiausias kilimo svoris: 23 541 kg
 Didžiausias greitis 12 km aukštyje: 1,8 Macho (1915 km/h)
 Didžiausias greitis jūros lygyje: 1,2 Macho (1473 km/h)
 Kreiserinis greitis: 1060 km/h
 Kilimo greitis: 50 000 pėdų/min. (250 m/s)
 Veikimo perkrova: 7,5G (elektroniškai ribota)
 Kovinis spindulys: 740 km
 Sparno apkrova: 454 kg/m²
Skrydžio lubos: 15 km

 Ginkuotė 

 Patranka: 1× 20 mm (0.787 colio) kalibro nosyje sumontuota šešiavamzdė (Gatlingo tipo) patranka "M61A1 Vulcan" su 578 užtaisais
 Pakabos taškai: 
 9: iš jų: 
 2 - sparnų galiukuose, skirti raketoms, 
 4 - po sparnais, skirti raketoms, bomboms, elektroninės kovos priemonėms, taikinių pašvietimo įrangai, netikriems taikiniams arba kuro bakams, 
 3 - po fiuzeliažu, skirti raketoms arba bomboms, įskaitant branduolines, elektroninės kovos priemonėms, taikinių pašvietimo įrangai, netikriems taikiniams arba kuro bakams, 
 viso 13 700 svarų (6 200 kg) naudingo svorio (ginkluotė ir kuras papildomuose bakuose)

 Šaltiniai 

 Literatūra 
 Jenkins, Dennis R. F/A-18 Hornet: A Navy Success Story. New York: McGraw-Hill, 2000. .

 Nuorodos 
 Lėktuvo įranga
 Senasis „Hornet“ negadina vagos. Kodėl Pentagonas, priėmęs 5-osios kartos naikintuvus, ir toliau perka F / A-18 šeimos orlaivius // NVO NG, 2018 08 16

F/A-18 Hornet
Kategorija:McDonnell Douglas lėktuvai
Kategorija:Vidursparniai
Kategorija:Šturmo lėktuvai
Kategorija:Boeing orlaiviai
Kategorija:Northrop Grumman orlaiviai